Last saved by: Martinovič Vladimír

OKRESNÁ PROKURATÚRA NÁMESTOVO 
Hviezdoslavovo námestie 213, 029 01 Námestovo

Číslo: Pv 467/14/5507-25	Námestovo 05.12.2016 
EEČ: 2-41-95-2016
U Z N E S E N I E
Trestná vec:	obv. XXXXX a spol.
Trestný čin:	prečin: krádež podľa § 212 odsek 1, odsek 3 písmeno a Trestného zákona
Rozhodol: 	prokurátor Okresnej prokuratúry Námestovo 
Podľa § 215 odsek 2 písmeno c Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX XXXXX, Česko
väzba: nie
ktorý je trestne stíhaný pre trestný čin:
-	prečin: krádež podľa § 212 odsek 1, odsek 3 písmeno a Trestného zákona
štádium: dokonaný trestný čin
na tom skutkovom základe, že:
v čase od 13.30 hodiny dňa 07. 07. 2014, v čase od 13.00 hodiny do 17.00 hodiny spolu s XXXXX prišli k otvorenému areálu ustajnených koní so sedlovňou v obci XXXXX, v časti zvanej XXXXX, vošli do otvorenej nestráženej miestnosti a odcudzili odtiaľ tri kožené sedlá a sadu kľúčov značky Extol, ktoré následne odniesli do Českej republiky, čím spôsobili združeniu XXXXX so sídlom XXXXX 1116, identifikačné číslo organizácie: XXXXX, škodu vo výške 4.383,40 Eur. 

o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce.
Podľa § 215 odsek 2 písmeno c Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX XXXXX, Česko
väzba: nie
ktorý je trestne stíhaný pre trestný čin:
-	prečin: krádež podľa § 212 odsek 1, odsek 3 písmeno a Trestného zákona
štádium: dokonaný trestný čin
forma trestnej súčinnosti: spolupáchateľ v skupinovej veci
na tom skutkovom základe, že:
v čase od 13.30 hodiny dňa 07. 07. 2014, v čase od 13.00 hodiny do 17.00 hodiny spolu s XXXXX prišli k otvorenému areálu ustajnených koní so sedlovňou v obci XXXXX, v časti zvanej XXXXX, vošli do otvorenej nestráženej miestnosti a odcudzili odtiaľ tri kožené sedlá a sadu kľúčov značky Extol, ktoré následne odniesli do Českej republiky, čím spôsobili združeniu XXXXX so sídlom XXXXX 1116, identifikačné číslo organizácie: XXXXX, škodu vo výške 4.383,40 Eur. 

o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce.

Odôvodnenie:
Poverený príslušník Obvodného oddelenia Policajného zboru Zákamenné uzneseniami          spisová značka ORP-687/ZK-DK-2014 zo dňa 07. 07. 2014 podľa § 199 odsek 1 Trestného poriadku začal trestné stíhanie a následne podľa § 206 odsek 1 Trestného poriadku vzniesol obvinenie XXXXX a XXXXX pre skutok, právne kvalifikovaný ako prečin krádeže podľa § 212 odsek 1, odsek 3 písmeno a) Trestného zákona, na horeuvedenom skutkovom základe.  Po uväznení oboch obvinených v Českej republike vec realizoval vyšetrovateľ Okresného riaditeľstva Policajného zboru Dolný Kubín, ktorý uznesením spisová značka ORP-585/1-VYS-DK-2014 zo dňa 02. 02. 2015 trestné stíhanie prerušil podľa § 228 odsek 2 písmeno d) Trestného poriadku.

Na základe žiadosti okresného prokurátora v Námestove o prevzatie trestného oznámenia, rozhodla štátna zástupkyňa Okresného štátneho zastupiteľstva v Ostrave opatrením spisová značka ZM 67/2015 zo dňa 19. 11. 2015 o prevzatí tejto trestnej veci.

Rozsudkom Okresného súdu v Ostrave číslo konania 10 T 29/2016 - 267 zo dňa 08. 06. 2016, právoplatným u XXXXX dňa 08. 07. 2016 a XXXXX dňa 29. 09. 2016, boli obaja obvinení uznaní vinnými zo spáchania skutku, ktorý je predmetom tohto trestného konania, za čo boli odsúdení:
1/ obžalovaný XXXXX na súhrnný trest odňatia slobody vo výmere dva roky, s podmienečným odkladom a určením skúšobnej doby na štyri roky, za súčasného zrušenia výroku o treste z rozsudku Okresného súdu v Ostrave číslo konania 5 T 6/2015-169, 
2/ obžalovaný XXXXX na súhrnný trest odňatia slobody vo výmere dva roky a šesť mesiacov, so zaradením na výkon trestu do väznice s ostrahou, za súčasného zrušenia výroku o treste z rozsudku Okresného súdu v Novom Jičíne číslo konania 20 T 67/2012. 

Podľa § 212 odsek 1 Trestného zákona, kto si prisvojí cudziu vec tým, že sa jej zmocní a spôsobí tak malú škodu, potrestá sa odňatím slobody až na dva roky.

Podľa § 212 odsek 3 písmeno a) Trestného zákona, odňatím slobody na šesť mesiacov až tri roky sa páchateľ potrestá, ak spácha čin uvedený v odseku 1 alebo 2  a spôsobí ním väčšiu škodu,

Porovnaním trestov, ktoré boli obvineným uložené, s ustálenou súdnou praxou v Slovenskej republike, som dospel k jednoznačnému záveru, že rozhodnutie Okresného súdu v Ostrave možno považovať za dostačujúce. Zároveň je potrebné zohľadniť, že v Slovenskej republike by nemohli byť obvineným uložené súhrnné tresty vo vzťahu k rozsudkom cudzozemského súdu.

Podľa § 215 ods. 2 písm. c) Trestného poriadku, prokurátor môže zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce.

Na základe horeuvedených skutočností som trestné stíhanie v predmetnej veci zastavil tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Vladimír Martinovič 
prokurátor